钦定古今图书集成/明伦汇编/官常典/第771卷 > 册府元龟 > 《劝课》
## 钦定古今图书集成/明伦汇编/官常典/第771卷 > 册府元龟 > 《劝课》

《易》曰：“利物以和义”《书》曰：“厚生以养民”班固之述循吏
曰：“所居民富”由汉而下牧守之可纪者曷尝不以劝
课为先焉乃有勗之以耕耨勉之以树艺铸作乎！田
器敦率乎！稼政教之以孳畜而祭养无阙训之以蚕
绩而𬙋帛是供居土者勤身以济众在下者知方而
从化弊俗丕革美利敦洽由是家给人足政平讼治
耻格之风著，德让之道隆，《管子》所谓“衣食足，知荣辱”
者，其识治体矣。